CELEX: 62021TN0425
Language: ro
Date: 2021-07-10 00:00:00
Title: Cauza T-425/21: Acțiune introdusă la 10 iulie 2021 – eSlovensko Bratislava/Comisia

25.10.2021   
            
            
               RO
            
            
               Jurnalul Oficial al Uniunii Europene
            
            
               C 431/41
            
         
      Acțiune introdusă la 10 iulie 2021 – eSlovensko Bratislava/Comisia
      (Cauza T-425/21)
      (2021/C 431/49)
      Limba de procedură: engleza
      
         Părțile
      
      
         Reclamantă: eSlovensko Bratislava (Bratislava Staré Mesto, Slovacia) (reprezentant: B. Fridrich, avocat)
      
         Pârâtă: Comisia Europeană
      
         Concluziile
      
      Reclamanta solicită Tribunalului:
      
                  —
               
               
                  anularea Deciziei de punere în aplicare C(2020)7415 final a Comisiei din 21 octombrie 2020 de modificare a Deciziei de punere în aplicare C(2018)6712 privind selectarea și acordarea subvențiilor în temeiul mecanismului pentru interconectare în Europa în domeniul telecomunicațiilor (anexa nr. 1), notificată eSlovensko Bratislava la 10 mai 2021 prin e-mail;
               
            
                  —
               
               
                  obligarea Comisiei la plata costurilor și a cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă două motive.
      
                  1.
               
               
                  Primul motiv întemeiat pe pretinsa încălcare a unei norme fundamentale de procedură, pe excesul de putere, pe încălcarea tratatelor sau a oricărei norme de drept referitoare la aplicarea lor sau pe abuzul de putere, în special pe o analiză juridică inadecvată a situației de fapt și a constatărilor (încălcarea dreptului la o bună administrare, abuzul de putere, încălcarea principiului proporționalității, a principiului securității juridice, a normei de drept, a principiului protecției încrederii legitime și analiza juridică inadecvată a situației de fapt și a constatărilor în procesul de selecție și de acordare a subvențiilor în temeiul în temeiul mecanismului pentru interconectare în Europa 2018-1 CEF Telecom, cererea de ofertă CEF-TC- 2018-1, în special acțiunea nr. 2018-SK-IA-0019 Slovak Safer Internet Centre V depusă de eSlovensko Bratislava).
               
            
                  2.
               
               
                  Al doilea motiv întemeiat pe susținerea că Comisia ar fi trebuit să fie obligată la plata costurilor și a cheltuielilor de judecată în conformitate cu argumentele sus-menționate și cu pretinsul caracter arbitrar al deciziei contestate a Comisiei.